P O K Y N Y

pre žiakov, zákonných zástupcov a učiteľov

upravujúce postup, organizáciu a podmienky výchovy a vzdelávania žiakov SOŠT Jozefa Čabelku, Bernolákova 383/10, Holíč od **28. októbra 2020 do odvolania.**

**Úvod**

1. Tieto pokyny sú vypracované podľa podmienok a možností SOŠT Jozefa Čabelku Holíč. Popisujú organizačné kroky a postupy vyučovania od **28. 10. 2020.**
2. Pokyny rešpektujú opatrenia a rozhodnutia Úradu verejného zdravotníctva SR a Ministerstva školstva, vedy výskumu a športu SR.
3. Rúška sú povinné pre všetkých žiakov a zamestnancov vo všetkých priestoroch školy.

**Vyučovanie žiakov**

1. Žiaci všetkých ročníkov budú mať dištančný spôsob vyučovania podľa upraveného zvonenia, ktoré je zverejnené na webovej stránke školy.
2. Dištančné vzdelávanie a zadávanie úloh bude prebiehať od 7.55 hod. do 13.30 hod. prostredníctvom platformy Zoom a Edupage. Je dôležité, aby žiaci pravidelne sledovali aj Edupage a webovú stránku školy. Prihlasovacie údaje žiakom odovzdal triedny učiteľ. V prípade, že žiak stratí prihlasovacie údaje, bezodkladne o tom upovedomí **triednych učiteľov**, ktoré mu tieto údaje obratom poskytnú.
3. Žiak môže požiadať vyučujúceho o individuálnu konzultáciu prostredníctvom elektronickej komunikácie. Učiteľ takému žiakovi poskytne pomoc a konzultáciu v primeranom rozsahu.
4. Učiteľ dodržiava požiadavku primeranosti.
5. Učiteľ poskytne žiakom primeranú spätnú väzbu vo forme slovného zhodnotenia alebo známky.
6. Podklady na hodnotenie výchovno-vzdelávacích výsledkov žiakov počas prerušeného vyučovania v škole získava učiteľ najmä z portfólia žiackych prác a rozhovormi so žiakmi. Podkladmi sú aj projekty, riešenia komplexných úloh, tematické práce, samostatné praktické práce, pracovné listy a plnenie dištančných úloh spracované žiakmi počas domácej prípravy s prihliadnutím na individuálne podmienky každého žiaka.
7. Triedni učitelia sú povinní monitorovať stav dištančnej formy vzdelávania vo svojej triede, komunikovať, spolupracovať s ostatnými vyučujúcimi a v rámci možností riešiť problémy spoločne.
8. V prípade neodkladných problémov týkajúcich sa vzdelávania sú žiaci povinní kontaktovať svojho triedneho učiteľa, resp. konkrétneho vyučujúceho.
9. Žiaka, ktorý nereaguje na dištančné vzdelávanie, bude kontaktovať najskôr vyučujúci, pokiaľ nereaguje, oznámi túto skutočnosť triednemu učiteľovi a ten kontaktuje zákonného zástupcu. V prípade, že zákonný zástupca nereaguje na výzvy triedneho učiteľa, oznámi triedny učiteľ túto skutočnosť vedeniu školy. Žiaci sú povinní každý deň kontrolovať Edupage a sledovať aktualizácie na webovej stránke školy.

**Povinnosti a správanie žiakov počas dištančného vzdelávania**

1. Žiaci sú povinní zúčastniť sa na dištančnom vzdelávaní, sú povinní komunikovať s učiteľmi a rešpektovať ich pokyny. Sú povinní aktívne pracovať, študovať zaslané materiály, včas vypracovať zadania, posielať učiteľom výsledky riešení a podobne. Absenciu a dôvod neprítomnosti na online hodine je potrebné ospravedlniť zákonným zástupcom, prípadne lekárom. Všetky ospravedlnenky je potrebné mať zapísané v študijnom preukaze. Ospravedlnenky budú skontrolované po začatí prezenčnej výučby!
2. Žiaci sa musia počas dištančného vzdelávania a online výučby správať slušne a v súlade so školským poriadkom.
3. Žiaci počas online hodín nesmú vyrušovať, vybavovať si osobné záležitosti so spolužiakmi, používať efekty, posielať emotikony, robiť snímky plochy, zvukové nahrávky, videá bez vedomia vyučujúceho.
4. Na hodinu musia byť vopred pripravení (pomôcky a učebné materiály).
5. Funkčnosť PC techniky si žiak vyskúša ráno, pred vyučovaním. Priebeh výučby nenarúša skúšaním techniky počas vyučovania.
6. Za nevhodné správanie alebo vyrušovanie môže učiteľ takéhoto žiaka z vyučovania

„odpojiť“. Takéto správanie môže vyučujúci posúdiť ako porušovanie školského poriadku, za čo môže žiakovi udeliť výchovné opatrenie, ktoré zaznačí ako poznámku do elektronickej triednej knihy a bude prerokované v pedagogickej rade.

**Povinnosti zákonných zástupcov**

1. Zákonný zástupca žiaka sleduje a dodržiava usmernenia vedenia školy na Edupage školy.
2. Komunikuje s triednym učiteľom, príslušným vyučujúcim a to elektronickým spôsobom prednostne cez Edupage.
3. V prípade neúčasti žiaka na online vyučovaní, včas ospravedlňuje jeho absenciu, ktorú musí zdôvodniť. Tak isto informuje príslušného vyučujúceho a triedneho učiteľa, ak má žiak technické problémy s pripojením na internet alebo PC.

1. Zabezpečí podmienky pre dištančné vzdelávanie dieťaťa.

**Jesenné prázdniny**

1. Na základe rozhodnutia MŠVVaŠ SR sa v tomto školskom roku mení termín jesenných prázdnin a to nasledovne: **30. 10. 2020** (piatok), **2. 11. 2020** (pondelok), **6. 11. 2020** (piatok) a **9. 11. 2020** (pondelok).
2. Počas týchto dní neprebieha dištančné vyučovanie ani praxe a odborný výcvik u zamestnávateľov.
3. V prípade nových usmernení a pokynov v nadväznosti na mimoriadnu situáciu budú tieto usmernenia upravované, menené a pravidelne aktualizované a zverejňované na Edupage a webovej stránke školy.

Prerokované a schválené na pracovnej porade 28.10. 2020 V Holíči 28. 10. 2020

Schválil: Ing. Jozef Pavlík